ai4bharat/Pralekha huggingface dataset:
நிதி அமைச்சகம்
160ஆவது வருமான வரி தினத்தை மத்திய நேரடி வரிகள் வாரியம்  கொண்டாடுகிறது. மக்களுக்குத் தேவையான விதத்தில் செயல்படுவதற்காக வருமான வரித்துறையை மத்திய நிதிஅமைச்சர் திருமதி.நிர்மலா சீதாராமன் பாராட்டியுள்ளார்.
வருமானவரி தினத்தின் 160ஆவது ஆண்டையொட்டி மத்திய நேரடி வரிகள் வாரிய அலுவலகத்திலும், நாடு முழுவதிலும் உள்ள அதன் கள அலுவலகங்களிலும் வருமானவரி தினம் கொண்டாடப்பட்டது.
160ஆவது வருமானவரி தினத்தை ஒட்டி, நிதித்துறை கார்ப்பரேட் விவகாரங்கள் துறை ஆகியவற்றுக்கான மத்திய அமைச்சர் திருமதி.நிர்மலா சீதாராமன் விடுத்துள்ள செய்தியில், வரிநிர்வாகம், வரி செலுத்துபவர்களுக்கு இணக்கமானதாகவும் வெளிப்படையாகவும் மக்கள் தாங்களாகவே முன் வந்து வருமானவரி செலுத்தும் வகையிலானதாகவும் இயங்க வருமானவரித்துறை தொடர்ந்து முயற்சிகளை மேற்கொண்டு வருகிறது என்பதற்காக பாராட்டு தெரிவித்தார். சமீப ஆண்டுகளில், வருமான வரித்துறை, வருவாய் சேகரிக்கும் அமைப்பாக மட்டும் இல்லாமல் குடிமக்களை மையமாகக் கொண்ட அமைப்பாக மாறி செயல்பட்டு வருகிறது என்று அவர் கூறினார். வருமான வரித்துறையில் மேற்கொள்ளப்பட்டுள்ள பல்வேறு சீர்திருத்த நடவடிக்கைகளையும் அவர் சுட்டிக்காட்டியுள்ளார். புதிய, எளிமையான வரி செலுத்தும் முறையை அறிமுகப்படுத்தியது; கார்ப்பரேட் வரி விகிதங்களைக் குறைத்தது; உள்நாட்டுத் தயாரிப்பு நிறுவனங்களுக்கு சலுகை விகிதத்தில் வரி செலுத்துவது; உட்பட பல்வேறு நடவடிக்கைகளும் மாண்புமிகு பிரதமர் திரு.நரேந்திர மோடி விடுத்துள்ள ‘சுயசார்பு இந்தியா’ என்ற அறைகூவலுக்கான பாதையை வகுப்பதாக அமைந்துள்ளது என்று அமைச்சர் கூறினார்.
பெருந்தொற்று நிலவும் இந்தக் காலத்தில் வருமானவரி செலுத்துவதற்கான பல்வேறு விதிகளில் தளர்வுகள் அறிவிக்கப்பட்டு, வருமானவரி செலுத்துபவர்களின் பணப்புழக்கம் குறித்த பிரச்சினைகளும் கருத்தில் கொள்ளப்பட்டு வருமானவரி செலுத்துபவர்களின் தேவைகளுக்கு ஏற்ற முறையில் வருமான வரித்துறை செயல்படுவதாக நிதியமைச்சர் பாராட்டு தெரிவித்தார்.
வருமான வரி செலுத்துவோருக்கான திறம்பட்ட சேவைகளை வழங்குதல்; விதி முறைகளைக் கடைப்பிடித்தல்; பல்வேறு துறைகளையும் உள்ளடக்கி செயல்படுதல் ஆகிய நடவடிக்கைகளை வருமான வரித்துறை மேற்கொண்டதால் வருமான வரி செலுத்துவது மிகவும் எளிமையாக்கப்பட்டுள்ளது என்பதற்காக நிதி மற்றும் கார்ப்பரேட் விவகாரங்கள் துறைகளுக்கான மத்திய இணை அமைச்சர் திரு.அனுராக் தாக்கூர் வருமான வரித்துறைக்கு பாராட்டு தெரிவித்தார். வருமானவரித் துறையில் திறமையான மின்ஆளுகையைக் கொண்டு வருவதற்கான நடவடிக்கைகளை வருமான வரித்துறை மேற்கொண்டு வருவது குறித்து திரு.தாக்கூர் திருப்தி தெரிவித்தார். வழக்குகளைக் குறைக்கும் வகையில் பிரச்சினைகளுக்கான தீர்வு காண்பதற்காக விவாத் சே விஷ்வாஸ் சட்டம் கொண்டு வந்தது குறித்தும் அமைச்சர் திருப்தி தெரிவித்தார்.
(Visitor Counter : 169
பெண்கள் மற்றும் குழந்தை நலன் அமைச்சகம்
இந்தியாவுடனான தத்தெடுக்கும் திட்டத்தை மீண்டும் தொடங்குகிறது ஆஸ்திரேலியா
நாடுகளுக்கு இடையே தத்தெடுத்தலுக்கான ஹேக் உடன்படிக்கையின்படி இந்தியாவுடனான தத்தெடுத்தல் திட்டத்தை மீண்டும் தொடங்க ஆஸ்திரேலிய அரசு முடிவு செய்துள்ளது. இந்தியாவில் அங்கீகரிக்கப்பட்ட சில முகமைகள் நாடுகளுக்கு இடையேயான தத்தெடுத்தலில், சில குழந்தைகளை தவறாக பயன்படுத்தப்படுத்துவதாக கூறப்பட்ட குற்றச்சாட்டுக்களின் அடிப்படையில் 8 வருடங்களுக்கு முன்பு இந்தியாவில் இருந்து குழந்தைகள் தத்தெடுக்கப்படுவதை ஆஸ்திரேலிய அரசு முன்னதாக நிறுத்தி வைத்திருந்தது.
தற்போது தத்தெடுத்தல் திட்டங்கள் மீண்டும் தொடங்கப்படுவதை அடுத்து, இந்தியாவில் இருந்து ஒரு குழந்தையை தத்தெடுக்க வேண்டும் என்ற ஆஸ்திரேலியாவில் வாழும் இந்திய வம்சாவளியை சேர்ந்த பல பெற்றோர்களின் விருப்பம் நிறைவேறும்
(Visitor Counter : 137
தேர்தல் ஆணையம்
தமிழ்நாடு, அருணாச்சல பிரதேசம், ஜார்க்கண்ட், மேற்குவங்கம் மற்றும் மகாராஷ்டிரா மாநிலங்களில் காலியாக உள்ள 6 சட்டப்பேரவைத் தொகுதிகளுக்கும், லட்சத்தீவு மக்களவை தொகுதிக்கும் இடைத்தேர்தல் அறிவிப்பு
தமிழ்நாடு, அருணாச்சல பிரதேசம், ஜார்க்கண்ட், மேற்குவங்கம் மற்றும் மகாராஷ்டிரா மாநிலங்களில் காலியாக உள்ள 6 சட்டப்பேரவைத் தொகுதிகளுக்கும், லட்சத்தீவு மக்களவை தொகுதிக்கும் இடைத்தேர்தலுக்கான அறிவிக்கையை தேர்தல் ஆணையம் வெளியிட்டுள்ளது. அதன்படி, தமிழ்நாட்டில் ஈரோடு கிழக்கு, அருணாச்சல பிரதேசத்தில் லும்லா, ஜார்க்கண்டில் ராம்கர், மேற்கு வங்கத்தில் சாகர்திகி, மகாராஷ்டிராவில் கஸ்பா பேத், சின்ச்வாட் ஆகிய 6 தொகுதிகளில் வேட்புமனுத் தாக்கல் 31  ஜனவரி 2023 அன்று தொடங்குகிறது. வேட்பு மனுக்களை தாக்கல் செய்ய 7  பிப்ரவரி 2023 அன்று கடைசி நாளாகும்.
வேட்பு மனுக்கள் மீதான பரிசீலனை 8  பிப்ரவரி 2023 அன்று நடைபெறும். வேட்புமனுவை திரும்ப பெற 10  பிப்ரவரி 2023 கடைசி நாளாகும். வாக்குப்பதிவு 27  பிப்ரவரி 2023 அன்று மேற்கொள்ளப்படும். வாக்கு எண்ணிக்கை 2  மார்ச் 2023 அன்று நடைபெறும்.
PLM/IR/RS/KRS
(Visitor Counter : 110
பிரதமர் அலுவலகம்
பங்களாதேஷ் பிரதமரின் அரசுமுறை பயணத்தின் போது, 05 அக்டோபர் 2019 அன்று பல்வேறு இருதரப்பு திட்டங்களை காணொலி காட்சி வாயிலாக தொடங்கிவைத்து பிரதமர் ஆற்றிய உரை
மாண்புமிகு பிரதமர் ஷேக் ஹசீனா அவர்களே,
முக்கிய விருந்தினர்களே,
நண்பர்களே,
நமஸ்காரம்!!
அனைவருக்கும் நல்வாழ்த்துக்கள்!
பிரதமர் ஷேக் ஹசீனாவுடன் இணைந்து, மேலும் மூன்று இருதரப்புத் திட்டங்களை தொடங்கிவைக்கும் வாய்ப்பு கிடைத்தமைக்காக நான் மிகுந்த மகிழ்ச்சி அடைகிறேன். கடந்த ஓராண்டு காலத்தில், காணொலி காட்சி வாயிலாக 9 திட்டங்களை நாம் தொடங்கியுள்ளோம். இன்று தொடங்கப்படும் மேலும் மூன்று திட்டங்களையும் சேர்த்து, ஓராண்டில் மொத்தம் 12 திட்டங்களை கூட்டாகத் தொடங்கியுள்ளோம். இந்த சாதனைக்காக இருநாட்டு அதிகாரிகள் மற்றும் மக்களுக்கு எனது பாராட்டுக்களை தெரிவித்துக் கொள்கிறேன்.
இன்று தொடங்கப்பட்ட மூன்று திட்டங்களும், மூன்று வெவ்வேறு துறைகளைச் சேர்ந்தவை : சமையல் எரிவாயு இறக்குமதி, தொழில் திறன் பயிற்சி மற்றும் சமுதாய வசதிகள் தொடர்புடையவையாகும். ஆனால், மூன்று திட்டங்களின் நோக்கமும் ஒன்றுதான். அதுவும் நமது மக்களின் வாழ்க்கையை மேம்படுத்துவதற்கானவைதான். இதுவே இந்தியா-பங்களாதேஷ் நட்புறவின் முக்கிய அம்சமாகும். இந்தியா-பங்களாதேஷ் நட்புறவின் அடிப்படை அம்சமே, இருநாட்டில் உள்ள ஒவ்வொரு குடிமகனின் வளர்ச்சியையும் உறுதி செய்வதுதான்.
பங்களாதேஷிலிருந்து பெருமளவிற்கு சமையல் எரிவாயு இறக்குமதி செய்யப்படுவது, இருநாடுகளுக்கும் பயனளிக்கும். இது பங்களாதேஷின் ஏற்றுமதிகளை அதிகரித்து, வருவாய் மற்றும் வேலைவாய்ப்புகளை அதிகரிக்கச் செய்யும். போக்குவரத்து தொலைவில் 1500 கி.மீ. குறைக்கப்பட்டிருப்பது, பொருளாதாரப் பலனை அளிப்பதோடு, சுற்றுச்சூழல் பாதிப்பையும் குறைக்கும். இரண்டாவது திட்டமான பங்களாதேஷ்-இந்தியா தொழில் திறன் மேம்பாட்டு நிறுவனம், பங்களாதேஷின் தொழில்துறை வளர்ச்சிக்கு ஏற்ப திறன்வாய்ந்த மனித வளம் மற்றும் தொழில்நுட்ப வல்லுநர்களை உருவாக்கும்.
முக்கிய விருந்தினர்களே,
டாக்காவில் உள்ள ராமகிருஷ்ணா மிஷனில், விவேகானந்தா பவன் அமைக்கும் திட்டம் கடைசியாக இருந்தாலும், சாதாரணமானதல்ல. நமது சமுதாயத்தில் அழிக்கமுடியாத செல்வாக்கைப் பெற்றுள்ள சுவாமி ராமகிருஷ்ண பரமஹம்சர் மற்றும் சுவாமி விவேகானந்தர் ஆகிய இரு மாபெரும் மனிதர்களின் வாழ்க்கையிலிருந்து கிடைத்த உத்வேகமே இது.
வங்காள கலாச்சாரத்தின் கொடைத்தன்மை மற்றும் வெளிப்படையான மனப்பாங்கு போல, இந்த மிஷனும் அனைத்துத் தரப்பினரும் பின்பற்றும் இடமாக உள்ளது. இந்த மிஷன் அனைத்துத் தரப்பினரின் திருவிழாக்களையும், ஒரே சமமான உற்சாகம் மற்றும் வீரியத்துடன் கொண்டாடி வருகிறது. இந்த வளாகம், நூற்றுக்கும் மேற்பட்ட பல்கலைக்கழக மாணவர்கள் மற்றும் ஆராய்ச்சியாளர்கள் தங்குவதற்கான வசதிகளைக் கொண்டுள்ளது.
முக்கியப் பிரமுகர்களே,
பங்களாதேஷூடனான ஒத்துழைப்புகளுக்கு இந்தியா முக்கியத்துவம் அளித்து வருகிறது. இந்தியா-பங்களாதேஷ் நட்புறவு, இரண்டு நட்பு ரீதியான அண்டை நாடுகளின் ஒத்துழைப்புக்கு ஒரு மிகச்சிறந்த உதாரணமாகத் திகழ்கிறது என்பது நமக்கு பெருமிதம் அளிக்கிறது. நமக்கிடையேயான இன்றைய கலந்துரையாடல் நமது நட்புறவுக்கு மேலும் அதிக சக்தியை அளிக்கும்.
ஜெய்ஹிந்த்! ஜெய் பங்களா! ஜெய் பாரத்-பங்களா பந்துத்வா!
நன்றி.
பிரதமர் அலுவலகம்
கொவிட்-19 தொற்றிலிருந்து ஜப்பான் பிரதமர் ஃபுமியோ கிஷிடா விரைந்து குணமடைய பிரதமர் மோடி வாழ்த்து
ஜப்பான் பிரதமர் கொவிட்-19 தொற்றிலிருந்து விரைவில் குணமடைய பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டரில் பிரதமர் கூறியிருப்பதாவது;
"என் நண்பர் பிரதம மந்திரி ஃபுமியோ கிஷிடா கொவிட்-19 தொற்றிலிருந்து விரைவில் குணமடைய வாழ்த்துகிறேன்."
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 120.27 கோடியைக் கடந்தது
நாட்டில் கடந்த 24 மணி நேரத்தில் 83,88,824 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 120.27 கோடியைக்  கடந்தது. 1,24,56,121 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 9,868 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,39,77,830 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.33 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 152 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 10,549 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,10,133 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.32 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,81,246 கொவிட் பரிசோதனைகள் செய்யப்பட்டன. இதுவரை சுமார் 63.71 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 12 நாட்களில் 1 சதவீதத்திற்கும் குறைவாக நீடித்து, தற்போது 0.89 சதவீதமாக உள்ளது. தினசரித் தொற்று விகிதம் 0.89 சதவீதமாக பதிவாகியுள்ளது. இந்த எண்ணிக்கை தொடர்ந்து 88 நாட்களாக 3 சதவீதத்திற்குக் கீழே 53 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775205
உணவகங்களில் சிறுதானியங்களை ஊக்குவிக்க, சிறுதானிய அனுபவ மையங்களை நிறுவுதல், இந்திய மற்றும் சர்வதேச சமையல் வல்லுநர்களிடையே சிறுதானியங்களால் தயாரிக்கப்படும் உணவுகள் குறித்த சுகாதார நன்மைகள் குறித்த விழிப்புணர்வை ஏற்படுத்துதல், ஹோட்டல் சங்கங்களுடன் சந்திப்புகள் போன்ற பல நடவடிக்கைகளை சுற்றுலா அமைச்சகம் எடுத்து வருகிறது.
பல்வேறு சிறப்பு நிகழ்ச்சிகள், பயிலரங்குகள், கருத்தரங்குகள், விவசாயிகள் மேளாக்கள் போன்றவற்றின் மூலம் தேசிய, மாநில மற்றும் மாவட்ட அளவில் சர்வதேச சிறுதானிய ஆண்டை  அரசு கொண்டாடி வருகிறது.
ஐஒய்எம் 2023 எனப்படும் சர்வதேச சிறுதானிய ஆண்டின் நோக்கங்களை எட்டுவதற்கும், உலக அளவில் இந்திய சிறுதானியங்களை ஊக்குவிப்பதற்கும், மத்திய அரசு பன்முக அணுகுமுறையை எடுத்துள்ளது. சிறுதானியங்களின் மதிப்புச் சங்கிலியை மேம்படுத்துவதற்கும், சிறுதானிய ஆண்டு குறித்த விழிப்புணர்வை ஏற்படுத்துவதற்கும் மத்திய அரசின் 24 அமைச்சகங்கள் மற்றும் துறைகள் சிறப்பு நிகழ்ச்சிகளை நடத்தி வருகின்றன.
ஹைதராபாத்தில் உள்ள இந்திய சிறுதானிய ஆராய்ச்சி நிறுவனம் , விவசாயிகள், இல்லத்தரசிகள், மாணவர்கள் மற்றும் இளம் தொழில்முனைவோருக்கு மதிப்புக் கூட்டப்பட்ட சிறுதானிய உணவுப் பொருட்களைத் தயாரிப்பது மற்றும் சுயதொழில் தொடங்க உதவுவது குறித்து பயிற்சி அளித்து வருகிறது. 67 மதிப்பு கூட்டப்பட்ட தொழில்நுட்பங்களையும் இந்த நிறுவனம் உருவாக்கியுள்ளது.
இத்தகவலை மத்திய வேளாண்துறை அமைச்சர் திரு நரேந்திர சிங் தோமர் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
மனித வள மேம்பாட்டு அமைச்சகம்
மத்திய கல்வி அமைச்சர் மற்றும் மத்திய பழங்குடியினர் நலன் அமைச்சர் இணைந்து பள்ளி புதுமை தூதர் பயிற்சி திட்டத்தை நாளை துவக்கி வைக்கவுள்ளனர்
மத்திய கல்வி அமைச்சர் திரு தர்மேந்திர பிரதான் மற்றும் மத்திய பழங்குடியினர் நலன் அமைச்சர் திரு அர்ஜுன் முண்டா ஆகியோர் இணைந்து 50,000 ஆசிரியர்களுக்கான ‘பள்ளி புதுமை தூதர் பயிற்சி திட்டத்தை’ 2021 ஜூலை 16 அன்று துவக்கி வைக்கவுள்ளனர்.
பள்ளி ஆசிரியர்களுக்கான இந்த புதுமையான மற்றும் பிரத்தியேகமான திட்டத்தின் மூலம், புதுமைகள், தொழில்முனைதல், தனிநபர் அறிவுசார் சொத்துரிமை, வடிவமைப்பு சிந்தனை, பொருள் உருவாக்கம், சிந்தனை உருவாக்கம் ஆகியவற்றில் 50,000 ஆசிரியர்களுக்கு பயிற்சி அளிக்கப்படும்.
கல்வி அமைச்சகத்தின் புதுமைகள் பிரிவு மற்றும் அனைத்திந்திய தொழில்நுட்ப கல்வி குழுவால் பள்ளி ஆசிரியர்களுக்காக வடிவமைக்கப்பட்டுள்ள இத்திட்டம், ‘உயர் கல்வி நிறுவனங்களின் ஆசிரியர்களுக்கான புதுமை தூதர் பயிற்சி திட்டத்தின்’ அடிப்படையிலானது ஆகும். ஆன்லைன் முறையின் மூலம் மட்டுமே இந்தப் பயிற்சி அளிக்கப்படும்.
பயிற்சி திட்டத்தை காண https://youtu.be/RUIf3TE7OfU எனும் இணைப்பை பார்க்கவும்.
PIB Headquarters
கொவிட்-19 - பிஐபி செய்தித் தொகுப்பு
20.07.2020
· பிரதமர் அலுவலகம்
· விவசாயத்துறை அமைச்சகம்
· ரசாயனம் மற்றும் உரங்கள் அமைச்சகம்
· நுகர்வோர் நலன், உணவு மற்றும் பொது விநியோகம் அமைச்சகம்
· பாதுகாப்பு அமைச்சகம்
· வடகிழக்குப் பகுதி வளர்ச்சி அமைச்சகம்
· நிதி அமைச்சகம்
· உணவுப் பதப்படுத்துதல் தொழிற்சாலைகள் அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· மனித வள மேம்பாட்டு அமைச்சகம்
· தகவல் மற்றும் ஒலிபரப்பு அமைச்சகம்
· தொழிலாளர் மற்றும் வேலைவாய்ப்பு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· சிறுபான்மையினர் நலன் அமைச்சகம்
· எரிசக்தி அமைச்சகம்
· அறிவியல் மற்றும் தொழில்நுட்பத்துறை
· சுற்றுலா அமைச்சகம்
· மத்திய பணியாளர் தேர்வாணையம்
· சிறப்பு சேவைகள் மற்றும் கட்டுரைகள்
(
பிரதமர் அலுவலகம்
2023 ஏப்ரல் மாதம் இதுவரை இல்லாத அளவுக்கு அதிகபட்ச ஜிஎஸ்டி வரி வசூலிக்கப்பட்டதற்கு பிரதமர் பாராட்டு
2023 ஏப்ரல் மாதத்தில் ஜிஎஸ்டி வசூல் இதுவரை இல்லாத அளவுக்கு ₹1.87 லட்சம் கோடி என்ற தகவல் "இந்தியப் பொருளாதாரத்திற்கு ஒரு பெரிய செய்தி" என்று பிரதமர் திரு நரேந்திர மோடி கூறியுள்ளார்.
நிதியமைச்சகத்தின் ட்வீட்டிற்கு பதிலளித்த பிரதமர் கூறியிருப்பதாவது:
"இந்தியப் பொருளாதாரத்திற்கு ஒரு சிறந்த செய்தி! குறைந்த வரி விகிதங்களுக்கு இடையில், வரி வசூல் அதிகரித்து வருவது, ஒருங்கிணைப்பு மற்றும் இணக்கத்தை அதிகரித்து, ஜிஎஸ்டி எவ்வாறு வெற்றி பெற்றுள்ளது என்பதைக் காட்டுகிறது."
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 1.01 கிலோ தங்கம் பறிமுதல்
சென்னை விமான நிலையத்தில் 1.01 கிலோ தங்கத்தை சுங்க அதிகாரிகள் பறிமுதல் செய்தனர். இவற்றின் மதிப்பு ரூ.48.9 லட்சம்.
துபாயில் இருந்து ‘பிளை துபாய்’ விமானம் மூலம் சென்னை வந்த ராமநாதபுரத்தை சேர்ந்த அபுபக்கர் சித்திக் என்ற பயணியிடம், சுங்க அதிகாரிகள் சோதனை நடத்தினர்.
அப்போது,
2 தங்க பசை பொட்டலங்களை அவர் தனது உடலில் மறைத்து வைத்து கொண்டு வந்தது கண்டுபிடிக்கப்பட்டது.
அவற்றிலிருந்து 416 தங்கம் பிரித்தெடுக்கப்பட்டது. இவற்றின் மதிப்பு ரூ.19.9 லட்சம்.
மற்றொரு சம்பவத்தில் இண்டிகோ விமானம் ஒன்றில், சீட்டுக்கு அடியில் 600 கிராம் எடையில் 6 தங்க துண்டுகள் மறைத்து வைக்கப்பட்டிருந்தன. இவற்றின் மதிப்பு ரூ.29 லட்சம்.
மொத்தம் 1.01 கிலோ எடையில், ரூ.48.9 லட்சம் மதிப்பிலான தங்கத்தை சுங்க அதிகாரிகள் பறிமுதல் செய்தனர். இது தொடர்பாக மேலும் விசாரணை நடைப்பெற்று வருகிறது.
(Visitor Counter : 46
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 95.89 கோடியை கடந்துள்ளது
நாட்டில் கடந்த 24 மணி நேரத்தில் 65,86,092 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 95.89 கோடியை  கடந்தது. 93,66,392 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 26,579 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,33,20,057 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.04 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 107 நாட்களாக 50,000க்கும் கீழ் உள்ளது.
கடந்த 24 மணி நேரத்தில் 14,313 பேருக்குப் புதிதாகத் தொற்று ஏற்பட்டுள்ளது. 224 நாட்களில் இதுவே மிகவும் குறைந்த அளவாகும்.
நாட்டில் கொவிட் சிகிச்சை பெறுபவர்களின் எண்ணிக்கை 2,14,900; 212 நாட்களில் இது மிக குறைந்த எண்ணிக்கை. நாட்டில் மொத்தம் கொவிட் சிகச்சை பெறுபவர்களின் விகிதம் தற்போது 0.63 சதவீதமாக உள்ளது.
கடந்த 24 மணி நேரத்தில் 11,81,766 கொவிட் பரிசோதனைகள் செய்யப்பட்டன. இதுவரை மொத்தம் 58.50 கோடி கொவிட் பரிசோதனைகள்  செய்யப்பட்டுள்ளன.
வாராந்திர தொற்று உறுதி கடந்த 109 நாட்களாக 3 சதவீதத்திற்கும் கீழே நீடித்து, தற்போது 1.48 சதவீதமாகவும், தினசரி தொற்று உறுதி தற்போது விகிதம் 1.21 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 126 நாட்களாக 5 சதவீதத்திற்கு கீழேயும் 43 நாட்களாக 3 சதவீதத்திற்குக் குறைவாகவும், தொடர்ந்து 126 நாட்களாக 5 சதவீதத்திற்குக் குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1763111
(Visitor Counter : 170
வணிகம் மற்றும் தொழில்துறை அமைச்சகம்
குறைகடத்தி விநியோகச் சங்கிலி மற்றும் புத்தாக்க கூட்டுமுயற்சியை ஏற்படுத்துவதற்கான புரிந்துணர்வு ஒப்பந்தத்தில் இந்தியாவும், அமெரிக்காவும் கையெழுத்து
புதுதில்லியில் வர்த்தகப் பேச்சுவார்த்தை 2023 நிறைவடைந்த பிறகு, இந்திய- அமெரிக்க வர்த்தகப் பேச்சுவார்த்தை செயல்திட்டத்தின் கீழ் குறைகடத்தி விநியோகச் சங்கிலி மற்றும் புத்தாக்க கூட்டுமுயற்சியை ஏற்படுத்துவதற்கான புரிந்துணர்வு ஒப்பந்தத்தில் இந்தியாவும் அமெரிக்காவும் இன்று கையெழுத்திட்டன.
மத்திய வர்த்தகம் மற்றும் தொழில்துறை அமைச்சர் திரு பியூஷ் கோயலின் அழைப்பை ஏற்று, அமெரிக்க வர்த்தக அமைச்சர் திருமிகு கீனா ரைமோண்டோ புதுதில்லி வந்துள்ளார். அவரது வருகையை முன்னிட்டு இரு நாடுகளிடையே புதிய வர்த்தகம் மற்றும் முதலீட்டு வாய்ப்புகளை ஈர்ப்பதற்கான ஒத்துழைப்பு குறித்து ஆலோசிப்பதற்காக இந்திய- அமெரிக்க வர்த்தகப் பேச்சுவார்த்தை இன்று நடைபெற்றது.
இந்தியாவின் குறைகடத்தி இயக்கம் மற்றும் அமெரிக்காவின் சிப்ஸ் மற்றும் அறிவியல் சட்டத்தின் அடிப்படையில் குறைகடத்தி விநியோகச் சங்கிலி மீள்தன்மை மற்றும் பன்முகத்தன்மை குறித்து இரு நாடுகளின் அரசுகளிடையே ஒருங்கிணைந்த இயக்கமுறையை உருவாக்குவது இந்த புரிந்துணர்வு ஒப்பந்தத்தின் முக்கிய குறிக்கோளாகும். பரஸ்பர நன்மை பயக்கும் ஆராய்ச்சி மற்றும் மேம்பாடு, திறமை மற்றும் திறன் மேம்பாட்டில் இந்த ஒப்பந்தம் கவனம் செலுத்தும்.
கலாசாரத்துறை அமைச்சகம்
கந்தன் மடாலயத்தில் உள்ள புனித கபிலவஸ்து நினைவுச்சின்னங்களுக்கு மத்திய அமைச்சர் திரு.கிரண் ரிஜுஜூ மற்றும் மங்கோலிய அதிபர் திரு.உக்னாகியின் குரேல்சுக் ஆகியோர் அஞ்சலி செலுத்தினர்
மத்திய அமைச்சர் திரு.கிரண் ரிஜுஜூ, மங்கோலிய அதிபர் திரு.உக்னாகியின் குரேல்சுக்-வுடன் இன்று கந்தன் மடாலயத்துக்கு சென்று, கபிலவஸ்து நினைவுச்சின்னங்களுக்கு அஞ்சலி செலுத்தினார். கபிலவஸ்து நினைவுச்சின்னங்களுடன் வைக்கப்பட்டுள்ள மங்கோலியாவின் புனித புத்தர் சின்னங்களுக்கும் அவர்கள் மரியாதை செலுத்தினர்.
இந்த நிகழ்ச்சியில், மத்திய சட்டம் மற்றும் நீதித்துறை அமைச்சர் திரு.கிரண் ரிஜுஜூ, மங்கோலிய அதிபர் திரு.உக்னாகியின் குரேல்சுக், மற்றும் மங்கோலியாவுக்கான இந்தியத் தூதர் திரு.மொஹிந்தர் பிரதாப் சிங், கம்பா நோமுன் கான் ஆகியோர் உடனிருந்தனர்.
கொவிட்-19 பெருந்தொற்று தாக்கத்தின்போது, இந்தியா பல்வேறு நாடுகளுக்கு உதவியது என்றும், மங்கோலிய மக்கள் தற்போது மகிழ்ச்சியாக இருப்பதைக் கண்டு இந்தியாவும் மகிழ்ச்சி அடைவதாகவும் மத்திய சட்டம் மற்றும் நீதித்துறை அமைச்சர் திரு.கிரண் ரிஜுஜூ தெரிவித்தார். இந்தியா, மங்கோலியாவுக்கு இடையேயான பொருளாதார உறவுகள் புதிய வடிவம் பெற்று வருவதாகவும் மத்திய அமைச்சர் கூறினார். அழகிய நாடான மங்கோலியாவுக்கு இந்தியர்கள் அதிகளவில் வருகை தர வேண்டும் என்றும், அங்குள்ள மக்களுடன் தொடர்பு கொள்ள வேண்டும் என விரும்புவதாகவும் மத்திய அமைச்சர் தெரிவித்தார்.
புனித புத்தரின் நினைவுச்சின்னங்களை மங்கோலியாவுக்கு எடுத்து சென்றது, இந்தியாவுக்கும், மங்கோலியாவுக்கும் இடையேயுள்ள ஆன்மீகத் தொடர்பை வெளிப்படுத்துவதற்கு சான்றாகும் என்று மங்கோலிய அதிபர் திரு.உக்னாகியின் குரேல்சுக் தெரிவித்தார்.
கொரோனா தடுப்பூசியை எங்களுக்கு வழங்கிய முதல்நாடு இந்தியா என்றும், கொவிட் அச்சுறுத்தலின்போது விரைவாக உதவி செய்ததால், ஏராளமான மங்கோலியர்களை காப்பாற்ற முடிந்ததாகவும் அவர் பாராட்டு தெரிவித்தார். மங்கோலியாவில் இந்தியா நிர்மாணித்து வரும் எண்ணெய் சுத்திகரிப்பு நிலையங்கள், மங்கோலியா, இந்தியா இடையே வளர்ந்து வரும் இருதரப்பு உறவுகளுக்கு அடையாளம் என்றும், இந்தியா மங்கோலியாவின் நெருங்கிய நட்பு நாடு என்றும், மூன்றாவது அண்டை நாடு என்றும் மங்கோலிய அதிபர் குறிப்பிட்டார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1834230
தொலைதொடர்பு மற்றும் தகவல் தொழில்நுட்ப அமைச்சகம்
தகவல் தொடர்புத் துறையில் கடந்த மூன்றாண்டுகளில் அந்நிய நேரடி முதலீடு ஐந்து மடங்கு பெருகி இருக்கிறது: மனோஜ் சின்ஹா
தகவல் தொடர்புத் துறையில் கடந்த மூன்றாண்டுகளில் அந்நிய நேரடி முதலீடு, 2015-16 ஆம் ஆண்டு 1.3 பில்லியன் அமெரிக்க டாலரிலிருந்து, 2017-18 ஆம் ஆண்டு 6.2 பில்லியன் அமெரிக்க டாலர் என ஐந்து மடங்கு பெருகி இருப்பதாக மத்திய தகவல் தொடர்புத் துறை அமைச்சர் மனோஜ் சின்ஹா கூறியிருக்கிறார். “தகவல் தொடர்புத் துறையில் அந்நிய முதலீடு – அதன் எதிர்காலம்”  என்ற கருத்தரங்கை தொடங்கி வைத்து பேசிய அவர், இந்தியாவில் வளர்ந்து வரும் புதிய தொழில்நுட்பங்களுக்கு பெரிய அளவிலான முதலீடு தேவைப்படுகிறது என்றார். இவை மக்களால் அணுகக்கூடியதாகவும், அதேநேரத்தில் ஆக்கப்பூர்வமான வேலைவாய்ப்பை மக்களுக்கு உருவாக்கக்கூடியதாகவும் இருக்க வேண்டும் என்றார் அவர்.
தகவல் தொடர்புத் துறையில் உள்ள அழுத்தத்தை தவிர்ப்பதற்கு அமைக்கப்பட்ட அமைச்சரவைகளுக்கு இடையேயான குழுவின் பெரும்பாலான பரிந்துரைகள் ஏற்றுக் கொள்ளப்பட்டு இருப்பதாகவும், இவை செயல்பாட்டின் பல்வேறு கட்டங்களில் இருப்பதாகவும் அவர் தெரிவித்தார்.
இந்திய பொருளாதாரம் வளர்ச்சிப் பாதையில் திரும்பியிருப்பதாகவும், 2018 ஆம் ஆண்டில் இரண்டாவது மூன்று மாதங்களில் மொத்த உற்பத்தித் திறன் 8.2 சதவீத வளர்ச்சியை கண்டிருப்பதாகவும், மேலும் அடுத்த 20 ஆண்டுகளில் இந்தியா உலகின் ஒன்றாவது பொருளாதாரமாக உருவாகும் என்றார் அவர்.
(Visitor Counter : 105
எரிசக்தி அமைச்சகம்
பத்ராட்டு சூப்பர் அனல் மி்ன் நிலையத்திற்கு பிரதமர் திரு. நரேந்திர மோடி அடிக்கல் நாட்டினார்
ஜார்க்கண்டில் தேசிய அனல் மின் கழகத்தின், பத்ராட்டு சூப்பர் அனல் மின் திட்டத்தின் 2400 மெகாவாட் உற்பத்தி திறன் கொண்ட முதல் பகுதிக்கு பிரதமர் திரு. நரேந்திர மோடி அடிக்கல் நாட்டினார். இந்தத் திட்டம் ஜார்க்கண்ட் மாநில அரசு மற்றும் தேசிய அனல் மின் கழகத்தின் துணை நிறுவனமான பத்ராட்டு வித்யுத் உத்பாடன் நிகாம் நிறுவனம் ஆகியவற்றில் 74:26 என்ற கூட்டு முயற்சியில் உருவாகிறது. இத்திட்டம் 4,000 மெகாவாட் உற்பத்தித் திறன் அளவுக்கு விரிவுபடுத்தப்படும்.
மத்திய எரிசக்தி, புதிய மற்றும் புதுப்பிக்கக் கூடிய எரிசக்தி இணையமைச்சர்  திரு.ஆர்.கே.சிங் ஜார்க்கண்ட் மாநிலம் மற்றும் மத்திய அரசின் மதிப்புறு பிரதிநிதிகள் நிகழ்ச்சியில் கலந்துக் கொண்டனர்.
இந்தியாவின் 19-வது மாநிலத்தின் பிரகாசமான எதிர்காலத்தை நோக்கமாக கொண்டு தேசிய அனல் மின் கழகத்தின் பத்ராட்டு வித்யுத் உத்பாடன் நிகாம் நிறுவனம் இந்தத் திட்டத்தை இரண்டு கட்டங்களாக உருவாக்க உள்ளது. முதல் கட்டத்தில் 2,400 மெகாவாட்டும் . 2-வது கட்டத்தில் 1600 மெகாவாட்  உற்பத்தித் திறன் கொண்ட மின் உற்பத்தி நிலையங்கள் அமைக்கப்படும். இந்தத் திட்டத்தின் மூலம் கிடைக்கும் 85 சதவீத மின்சாரம் ஜார்க்கண்ட் மாநிலத்திற்கு ஒதுக்கப்படும். இதன் மூலம் தொலைநோக்கில் அம் மாநிலம் மற்றும் பிராந்தியத்தின் பொருளாதார வளர்ச்சிக்கு வழி ஏற்படும். பிரதமர் சகஜ் பிஜ்லி ஹர் கர் யோஜனா  திட்டத்தின் கீழ் செயல்படுத்தப்படும் இந்தத் திட்டம் வீடுகளுக்கு 24 மணி நேரமும் தங்கு தடையற்ற மின்சாரம் கிடைக்க உதவும்.
இந்தத் திட்டத்தின் முக்கிய அம்சங்கள் உலர் சாம்பல் வெளியேற்றும் முறை  திரவக் கழிவு வெளியேற்றாத முறை, காற்று மூலம் குளிரூட்டப்படும் கண்டன்சர் தொழிற்நுட்பம்  சாம்பல் ஏற்றிச் செல்வதற்கான ரயில் வசதி ஆகியவையாகும். உயர் திறன் கொண்ட இ.எஸ்.பி., எப்.ஜி.டி. மற்றும் என்.ஓ.எக்ஸ் உமிழ்வு கட்டுப்பாட்டு முறையுடன் புதிய உமிழ்வு விதிமுறைகளை இந்தத் திட்டம் உள்ளடக்கியதாகும்.
இந்தத் திட்டத்தின் பொறியியல், கொள்முதல் மற்றும் கட்டுமான ஒப்பந்தம் பி.எச்.இ.எல். நிறுவனத்திற்கு வழங்கப்பட்டுள்ளது. முதல் அலகு 2022 ஆம் ஆண்டு வாக்கில் அமைக்கப்படும். அதன் பின்னர் வேறு இரண்டு அலகுகள் 6 மாத இடைவெளியில் உருவாக்கப்படும்.
அருகில் வசிக்கும் மக்களின் வாழ்க்கைத் தரத்தை முன்னேற்றுவதில் சிறப்புக் கவனம், உள்ளீடான வளர்ச்சி, நீடித்த மேம்பாடு ஆகியவற்றில் தேசிய அனல் மின் கழகம் உறுதிபூண்டுள்ளது. இந்த அடிப்படையில் பத்ராட்டு வித்யுத் உத்பாடன் நிகாம் நிறுவனம் ஏற்கனவே அருகில் உள்ள கிராமங்களைச் சேர்ந்த இளைஞர்களுக்கு திறன் மேம்பாட்டு பயிற்சிகள் அளிப்பதுடன், அவ்வப்போது மருத்துவ முகாம்கள் நடத்தி, மக்களுக்கு தூய்மையான குடிநீரையும் வழங்கி வருகிறது. வேலைத் திறன், சுகாதாரம், நலவாழ்வு, உள்கட்டமைப்பு வளர்ச்சி, பெண் குழந்தைகள் கல்வி ஆகியவற்றில் கவனம் செலுத்தி சமுதாய மேம்பாட்டுக்கு இந்தத் திட்டம் பேருதவி புரியும்.
(Visitor Counter : 134
பெட்ரோலியம் மற்றம் இயற்கை எரிவாயு அமைச்சகம்
தற்சார்பு இந்தியாவை உருவாக்குவதற்கான வரைவு அறிக்கை தயாரிக்கும் பணி தீவிரம்- மத்திய அமைச்சர் திரு தர்மேந்திர பிரதான்
எரிசக்தித் துறையில் தற்சார்பு இந்தியாவை உருவாக்குவது தொடர்பான வரைவு அறிக்கை தயாரிக்கப்பட்டு வருவதாக மத்திய பெட்ரோலியம் மற்றும் இயற்கை எரிவாயு, எஃகு அமைச்சர் திரு தர்மேந்திர பிரதான் தெரிவித்துள்ளார்.
இந்திய வர்த்தக மற்றும் தொழில்துறை கூட்டமைப்பின்  நிறுவன வாரம் 2020-இல் இந்தியாவின் வளர்ச்சிக்கு எரிசக்தித் துறையில் மாற்றம் ஏற்படுத்துவது தொடர்பாக இன்று பேசிய அவர், தற்சார்பு இந்தியா திட்டத்தில் வெளிநாடு வாழ் இந்தியக் குழுவினர் இணைய வேண்டும் என்று அழைப்பு விடுத்தார்.
நாட்டில் எரிசக்தி நியதி உறுதி செய்யப்படுவதுடன், எரிசக்தி பற்றாக்குறையும் நீங்க வேண்டும் என்று அவர் வலியுறுத்தினார். நாட்டின் எரிசக்தித் துறை, வளர்ச்சியை அடிப்படையாகக் கொண்டதாகவும், தொழில் துறைக்கு ஏதுவாகவும், அதேவேளையில் சுற்றுச்சூழலுக்கு உகந்த வகையிலும் இருக்கும் என்று அவர் குறிப்பிட்டார். நாட்டின் வளர்ச்சியிலும், 5 ட்ரில்லியன் டாலர் அளவில் பொருளாதாரத்தை உயர்த்துவதிலும் எரிசக்தித்துறை தொடர்ந்து முக்கியமான பங்கினை வகிக்கும் என்று அவர் கூறினார்.
“கோவிட் பெருந்தொற்றால் ஏற்பட்ட தாக்கத்தின் விளைவாக எழுந்துள்ள சவால்களை நமது அரசு வாய்ப்புகளாகப் பயன்படுத்தி வருகின்றது. பிரதமர் திரு. மோடியின் தொலைநோக்குத் திட்டமான தற்சார்பு இந்தியாவை உருவாக்கும் முயற்சியில் நாம் முக்கியமான சீர்திருத்தங்களை மேற்கொண்டுள்ளோம். சந்தைப்படுத்துதலிலிருந்து உலக அளவில் தயாரிப்பு முனையமாக இந்தியாவை மாற்றும் முயற்சியில் ஏற்கனவே சீர்திருத்தங்கள் மேற்கொள்ளப்பட்டுள்ளன. இந்தத் தொலைநோக்குத் திட்டத்தை நிறைவேற்றும் வகையில் தொழில்துறை மற்றும் இதர பங்குதாரர்களுடன் நாம் இணைந்து வருகிறோம்”, என்று அமைச்சர் தெரிவித்தார்.
எரிசக்திப் பற்றாக்குறை உள்பட நாட்டில் ஏழ்மையை நீக்கும் வலுவான தீர்மானத்துடன் உலக அளவில் மிகப் பெரும் பொருளாதாரத்தை விரைவில் அடைந்துள்ள நாடுகளுள் இந்தியாவும் ஒன்றாக விளங்குகிறது என்று அவர் கூறினார். எரிசக்தி சேமிப்பை அதிகரிப்பதும், எரிசக்திப் பாதுகாப்பும் இதற்கு தேவையானவை என்று கூறிய அமைச்சர், “இவை இரண்டையும் நிலையான முறையில் மேற்கொள்வதற்கு அரசு உறுதி பூண்டுள்ளது”, என்று குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1681413